hotchpotch/miracl-hf-unified huggingface dataset:
জাতীয় মহাসড়ক ২১৯ (চীন)
জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।
২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে
এই জাতীয় সড়কের নির্মাণ ১৯৫১ খ্রিষ্টাব্দে শুরু হয় , ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়। ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়।
আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাঁদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাঁদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়। ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।
রিচার্ড বোল্ডার শার্প
রিচার্ড বোল্ডার শার্প (নভেম্বর ২২, ১৮৪৭ - ডিসেম্বর ২৫, ১৯০৯) একজন ইংরেজ প্রাণিবিজ্ঞানী ও পক্ষীবিদ।
শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় "মনোগ্রাফ অব দ্যা কিংফিশার্স" (১৮৬৮–৭১) নামে।
১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।
স্পাংগুর হ্রদ
স্পাংগুর হ্রদ () ভারত-চীন সীমান্তে হিমালয়ের এক হ্রদ ।
স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে স্থানাঙ্কে সমুদ্রপৃষ্ঠ থেকে উচ্চতায় এলাকা জুড়ে অবস্থিত।
১৯৫৯ খ্রিষ্টাব্দে চীন এই অঞ্চলে সেনা ছাউনি বানায়। ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়।
মুখমণ্ডলে বীর্যপাত
মুখমণ্ডলে বীর্যপাত/ মুখে বীর্যপাত/ মুখে বীর্য ফেলা/ ফেসিয়াল (ইংরেজি: "facial") একধরণের যৌনক্রিয়া যাতে পুরুষ তার সঙ্গীর মুখের উপর বীর্যপাত করে।
যৌন উত্তেজনা যখন চরমে উঠে এবং যখন বীর্য বের হওয়ার সময় হয়, তখন পুরুষ তার লিঙ্গ এমনভাবে রাখে যাতে তার বীর্য, সঙ্গীর মুখের উপর পড়ে।
বীর্যপাতের পরিমাণ অনেকগুলো বিষয়ের উপর নির্ভর করে যেমনঃ পুরুষের স্বাস্থ্য, বয়স, তার যৌন উত্তেজনার মাত্রা, শেষ কখন বীর্যপাত করা হয়েছিল।
শারীরিক রসের সংযোগ আছে এমন যেকোনো যৌনক্রিয়াতে যৌনবাহিত রোগের ঝুঁকি থাকে। তবে বীর্য স্বাভাবিকভাবে নিরাপদ যদি এটা মুখের উপর ফেলা হয় অথবা খাওয়া হয়।
সামির নাসরি
সামির বিন সাইদ নাসরি (, ; জন্ম ২৬ জুন ১৯৮৭) একজন ফরাসি ফুটবলার যিনি ইংরেজ ক্লাব ম্যানচেস্টার সিটির হয়ে প্রিমিয়ার লীগে এবং ফ্রান্স জাতীয় দলের হয়ে অ্যাটাকিং মিডফিল্ডার এবং উইঙ্গার হিসেবে খেলেন। এছাড়া তিনি সেন্ট্রাল মিডফিল্ডার হিসেবেও খেলেন। নাসরি তার প্রায়োগিক দক্ষতা, সৃজনশীলতা, গতি এবং খেলা বুঝতে পারার ক্ষমতার কারণে সুপরিচিত।
কারাকোরাম গিরিবর্ত্ম
কারাকোরাম গিরিবর্ত্ম (; ) ভারত ও চীনের মধ্যে কারাকোরাম পর্বতশ্রেণীতে অবস্থিত একটি গিরিবর্ত্ম।
কারাকোরাম গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলের লেহ জেলা ও চীনের জিনজিয়াং প্রদেশের মধ্যে কারাকোরাম পর্বতশ্রেণীতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।
কারাকোরাম গিরিবর্ত্ম ভারতের জম্মু ও কাশ্মীর রাজ্য ও চীনের জিনজিয়াং প্রদেশের সীমান্তের ওপর অবস্থিত হওয়ায় এই গিরিবর্ত্মের রাজনৈটিক গুরুত্ব অপরিসীম। এই গিরিবর্ত্মের ঠিক পশ্চিম দিকে অবস্থিত সিয়াচেন হিমবাহ অঞ্চলের অধিকারের ওপর ভারত ও পাকিস্তানের দ্বন্দ্ব এই গিরিবর্ত্মের গুরুত্ব অনেকাংশে বৃদ্ধি করেছে। ১৯৬৩ খ্রিষ্টাব্দে চীন ও পাকিস্তানের মধ্যে সীমান্ত চুক্তিতে কারাকোরাম গিরিবর্ত্মকে ভারত, পাকিস্তান ও চীনের সীমান্তের সংযোগবিন্দু বলে উল্লেখ করা হলেও ভারত এই চুক্তিতে অংশগ্রহণ করেনি। বর্তমানে এই সংযোগবিন্দু কারাকোরাম গিরিবর্ত্ম থেকে ১০০ কিলোমিটার পশ্চিমে সিয়াচেন মুজতাঘ পর্বতশ্রেণীর পশ্চিম ইন্দিরা টোলের নিকটে যে স্থানে প্রকৃত ভূমি অবস্থান রেখা ভারত-চীন সীমান্তের সাথে মিলিত হয়, সেই স্থানে অবস্থিত।
বীর্য নিক্ষেপ
বীর্য নিক্ষেপ বা কামশট হল একধরণের কর্ম যা কোনো বস্তু অথবা ব্যক্তির উপর মানব বীর্যপাত করাকে বোজায়। মুখমণ্ডলে বীর্যপাত বর্তমানে নিয়মিত পর্নগ্রাফিক চলচ্চিত্রে বা ভিডিওচিত্রে অভিনিত হয় এবং প্রায়শই তা দৃশ্য ইতি টানার জন্য করা হয়।
জো, জেট এবং জোকো
জো, জেট এবং জোকো বেলজীয় শিল্পী এর্জে (১৯০৭–১৯৮৩) রচিত একটি কমিক স্ট্রিপ সিরিজ। এই সিরিজে মোট পাঁচটি বই রয়েছে।
দ্য ফ্লাইং ডাচম্যান
ফ্লাইং ডাচম্যান হলো একটি কিংবদন্তী ভূতুরে জাহাজ যা কোনদিন কোথাও নোঙ্গর করেনি এবং সমুদ্রযাত্রায় চিরতরে হারিয়ে গিয়েছে। ভুতূড়ে জাহাজ নিয়ে যত লোককাহিনী প্রচলিত আছে, তার মধ্যে সবচেয়ে বিখ্যাত ফ্লাইং ডাচম্যান। এই লোককাহিনীটির উৎপত্তি মূলত ১৭-শতকের সামুদ্রিক লোকাঁচারবিদ্যা থেকে। প্রাচীন নথিপত্রে এই জাহাজটিকে ১৮-শতকের শেষের দিকের জাহাজ বলে উল্লেখ করা হয়েছে। প্রচলিত রয়েছে, ১৯ ও বিংশ-শতকের দিকে সমুদ্রের মাঝে জাহাজটিতে ভূতুরে আলো দেখা যেত। ফ্লাইং ডাচম্যান যখন কোন জাহাজকে অতিক্রম করত তখন এর ক্রুরা বহুদূরের প্রেতাত্মা বা অশুভ শক্তিকে বার্তা পাঠাত। সামুদ্রিক কিংবদন্তি অনুসারে, অভিশপ্ত জাহাজটি ঝড়ের কবলে পরে সমুদ্রে হারিয়ে গিয়েছিল।
শতাব্দীর পর শতাব্দী ধরে সাড়া বিশ্বে নাবিকদের মাঝে এই অভিশপ্ত ও ভৌতিক জাহাজটির কাহিনী প্রচলিত রয়েছে। অনেক নাবিক মনে করেন, জাহাজটি ও তার ক্রুরা সকলেই অভিশপ্ত এবং ঈশ্বরের অভিশাপের কারণেই তারা কোনদিন নোঙ্গর করতে পারেন নি। কাহিনী অনুসারে, ফ্লাইং ডাচম্যান সমুদ্রে উদ্দেশ্যহীনভাবে ঘরে বেড়ায় এবং এটি যেমন সমুদ্রে হঠাৎ করেই অবির্ভাব হয় তেমনি হঠাৎ করেই উধাও হয়ে যায়। অনেক নাবিকরা তাদের জীবন বাজি রেখে ফ্লাইং ডাচম্যানকে তাদের জাহাজের পাশ দিয়ে যেতে দেখেছেন বলে বর্ননা করেছেন।
লিখিত সংস্করণে ফ্লাইং ডাচম্যান সম্পর্কে প্রথম জানা যায় জর্জ বেরিংটন (১৭৫৫-১৮০৪) সংকলিত অ্য ভয়েজ টু বোটানি বে (১৭৯৫) (অ্য ভয়েজ টু নিউ সাউথ ওয়াল্‌স নামেও পরিচিত)-এর ষষ্ঠ অধ্যায়ে:
জাহাজটি নিয়ে যেসব কাহিনী প্রচলিত রয়েছে তার মধ্যে সবচেয়ে জনপ্রিয় হলে, ১৭২৯ সালে একজন ফ্লাইং ডাচম্যান ১ নামে একটি ওলন্দাজ জাহাজ যার ক্যাপ্টেন ছিলেন হেনড্রিক ভ্যান্ডারডেকেন। জাহাজটি কেপ টাউনের দিকে যাচ্ছিল কিন্তু যাত্রা পথে ঝড়ের কবলে পরে কিন্তু জাহাজে ক্রুরা ভয় পাওয়া স্বত্বেও ক্যাপ্টেন হেনড্রিক জাহাজটি কেপ টাউনে নিয়ে যাওয়ার জন্য সংকল্পবদ্ধ ছিলেন। এক পর্যায়ে নাবিকদের কিছু অংশ বিদ্রোহ কের কিন্তু ক্যাপ্টেন বিদ্রোহীদের ক্যাপ্টেনকে গুলি করে হত্যা করেন ও লাশ সাগরে ভাসিয়ে দেন। এরপর থেকে জাহাজটি সমুদ্রে চিরতরে হারিয়ে যায়।
জাহাজটাকে নিয়ে সবচেয়ে আলোচিত ঘটনা ঘটে ১৯৩৯ সালের মার্চে। দক্ষিণ আফ্রিকার গ্গ্নেনকেইন বিচে জড়ো হওয়া কিছু মানুষ অবাক হয়ে দেখে, সপ্তদশ শতাব্দীর একটা পালতোলা জাহাজ ধীরে ধীরে তাদের দিকেই এগিয়ে আসছে। আর কিছুক্ষণের মধ্যেই সমুদ্রতীরে আঘাত হানবে ওটা। সমুদ্রে একটু বাতাস না থাকলেও পাল ফুলিয়ে তরতর করে এগিয়ে আসছিল জাহাজটি। তীরে দাঁড়ানো মানুষ আগ্রহ নিয়ে তাকিয়ে থাকল কী ঘটতে যাচ্ছে, তা দেখার জন্য। কিন্তু সবাইকে অবাক করে দিল পরের ঘটনাটি। যেভাবে হঠাৎ করে উদয় হয়েছিল ফ্লাইং ডাচম্যান নামের ভুতুড়ে জাহাজ, একইভাবে হঠাৎ অদৃশ্য হয়ে যায়।
অপর কাহিনীমতে (রিচার্ড ওয়্যাগনার এর নাটক অবলম্বনে) ১৭২৯ সালে (১৬৮০ এর পরিবর্তে) ফ্লাইং ডাচম্যান এর ক্যাপ্টেনকে কোন কারণে অসন্তুষ্ট হয়ে শয়তান অভিসম্পাত করে যে এই জাহাজ নিয়ে ক্যাপ্টেন অনন্তকাল সমুদ্রে ভাসবে। তাঁর মুক্তির একমাত্র উপায় হচ্ছে কোন বিশ্বস্ত নারীর সত্যিকার ভালবাসা। তাই ধারণা করা হয় যে ফ্লাইং ডাচম্যান তার ক্যাপ্টেন সহ মাঝে মাঝে আবির্ভুত হয় সেই বিশ্বস্ত নারীর খোঁজে, মুক্তির আশায়। লোকমুখে শোনা যায় যে দ্য ফ্লাইং ডাচম্যানকে নাকি পরবর্তীতে ভূত-জাহাজ হিসেবে বেশ কয়েক বার সমুদ্রে দেখা যায়, বিশেষ করে ঝড়ের মধ্যে। ফ্লাইং ডাচম্যানকে স্বচক্ষে দেখেছেন বলে কেউ কেউ দাবিও করেছেন।
পদটীকা
উৎস
গ্রন্থপঞ্জি
লাইফ অ্যান্ড ফিলোজফি অফ স্বামী বিবেকানন্দ
লাইফ অ্যান্ড ফিলোজফি অফ স্বামী বিবেকানন্দ (১৯৮৯) হল ইংরেজি ভাষায় জি. এস. বনহাট্টির লেখা একটি বই। এটি স্বামী বিবেকানন্দের একটি জীবনী। বইটি প্রকাশিত হয় নতুন দিল্লির অ্যাটলান্টিক পাবলিশার্স অ্যান্ড ডিস্ট্রিবিউটর্স থেকে।
এই বইটি স্বামী বিবেকানন্দের একটি জীবনী। বইটি অনেকগুলি অধ্যায়ে বিভক্ত। প্রতিটি অধ্যায়ে বিবেকানন্দের জীবনের নানা অংশ বর্ণিত হয়েছে। প্রথম অধ্যায়ে বিবেকানন্দের জন্ম, শৈশব ও প্রথম দিকের বিদ্যালয় জীবন বর্ণিত হয়েছে। দ্বিতীয় অধ্যায়টির নাম "স্পিরিচুয়াল অ্যাপ্রেনটিসশিপ"। এই অধ্যায়ে ১৮৮১ থেকে বিবেকানদের গয়া যাত্রা পর্যন্ত ঘটনা বর্ণিত হয়েছে। শেষ দুই অধ্যায়ে বিবেকানন্দের কবিতা ও গদ্য রচনার আলোচনা রয়েছে।
স্বামী শুদ্ধানন্দ
স্বামী শুদ্ধানন্দ হলেন রামকৃষ্ণ মিশনের প্রাক্তন সংঘাধ্যক্ষ (প্রেসিডেন্ট)।
১৮৭২ সালে কলকাতায় তাঁর জন্ম। বাবার নাম আশুতোষ চক্রবর্তী। তাঁর পিতৃদত্ত নাম সুধীরচন্দ্র চক্রবর্তী। তিনি কলকাতা বিশ্ববিদ্যালয়ের অন্তর্গত সিটি কলেজে পড়াশোনা করেন। ১৮৯৭ সালে তিনি আলমবাজার মঠে যোগ দেন। ওই বছরই স্বামী বিবেকানন্দ তাঁকে সন্ন্যাসদীক্ষা দেন। ১৯০৩ সালে তাঁকে রামকৃষ্ণ মিশনের ট্রাস্টি নিযুক্ত করা হয়। ১৯২৬ সালে মিশনের প্রথম সন্ন্যাসী সম্মেলন আয়োজনে তিনি গুরুত্বপূর্ণ ভূমিকা নেন। স্বামী সারদানন্দকে "শ্রীশ্রীমায়ের কথা" বইটি সম্পাদনায় তিনি বিশেষ সাহায্য করেন। ১৯২৭ সালে স্বামী সারদানন্দের মৃত্যুর পর তিনি মিশনের জেনারেল সেক্রেটারি হন। ১৯৩৭ সালে স্বামী বিজ্ঞানানন্দের মৃত্যুর পর তিনি রামকৃষ্ণ মিশনের সংঘাধ্যক্ষ হন।
স্বামী বিবেকানন্দের অধিকাংশ লেখা তিনিই বাংলায় অনুবাদ করেছিলেন। তাঁর অনুবাদগুলিই স্বামী বিবেকানন্দের আদর্শ বাংলায় ছড়িয়ে দিতে সাহায্য করেছিল।
১৯৩৮ সালের ২৩ অক্টোবর তাঁর মৃত্যু হয়।
রিলিজিয়ন অ্যান্ড ধর্ম
রিলিজিয়ন অ্যান্ড ধর্ম (১৯১৫) হল ভগিনী নিবেদিতার লেখা একটি বই। এই বইতে নিবেদিতা ধর্মের বিধান অনুসারে ব্যক্তিগত ও সামাজিক উন্নয়নের কথা বলেছেন।
১৮৯৮ সালে নিবেদিতা ভারতে আসেন। তিনি ভারতের (বিশেষত বাংলার) ছাত্রসমাজের সঙ্গে গভীরভাবে মেলামেশা করেন। ভারতীয় ভাষায় "ধর্ম" কথাটিকেই ইংরেজি অনুবাদে বলে "রিলিজিয়ন"। কিন্তু এই বইতে দেখানো হয়েছে, কেন "ধর্ম" শব্দের একটি বৃহত্তর ও আরও প্রসারিত অর্থ আছে। বইটি একটি প্রবন্ধ সংকলন। এই বইতে লেখক হিন্দু রীতিনীতি, মুক্তির ধারণা, হিন্দুধর্ম ও সংগঠন, সম্প্রদায়, সন্ন্যাস, ধর্ম ও জাতীয় সাফল্যের মতো হিন্দুধর্মের নানা বিষয় নিয়ে আলোচনা করেছেন।
কাজ ২
কাজ ২ (ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।
অস্ট্রেলিয়ান মেরিটাইম সেফটি অথরিটির মতে, "কাজ ২" ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।
১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহন করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।
যেদিন কর্তৃপক্ষের লোকজন ইয়টটিতে আরোহন করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।
গ্নাম-রি-স্রোং-ব্ত্সন
গ্নাম-রি-স্রোং-ব্ত্সন (), বা গ্নাম-রি-স্লোন-ম্ত্শান () (?৫৭০- ?৬১৮/৬২৯) তিব্বত সাম্রাজ্যের প্রতিষ্ঠাতা ও প্রথম সম্রাট।
লাসার দক্ষিণপূর্বে অবস্থিত ইয়ার্লুং উপত্যকার বিভিন্ন গোষ্ঠীপতিদের মধ্যে একজন গ্নাম-রি-স্রোং-ব্ত্সন আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করেন। এইভাবে তাঁর রাজ্য লাসা সহ মধ্য তিব্বত পর্যন্ত ছড়িয়ে পড়ে। বহু যুদ্ধে জয়ী তাঁর রণ অভিজ্ঞ সৈন্যবাহিনীর সমর্থনে তিনি এক শক্তিশালী কেন্দ্রীয় শাসনব্যবস্থা গঠন করতে সক্ষম হন, যার ফলে তিব্বত মালভূমির বিভিন্ন গোষ্ঠী একত্রিত হয়।
গ্নাম-রি-স্রোং-ব্ত্সনকে ৬১৮ অথবা ৬২৯ খ্রিষ্টাব্দে বিদ্রোহীদের দ্বারা বিষক্রিয়ার মাধ্যমে হত্যা করা হয়। কিন্তু তাঁর পুত্র স্রোং-ব্ত্সন-স্গাম-পো এই বিদ্রোহ দমন করে পরবর্তী সম্রাট হন।
স্টাডিজ ফ্রম অ্যান ইস্টার্ন হোম
স্টাডিজ ফ্রম অ্যান ইস্টার্ন হোম (১৯১৩) হল ভগিনী নিবেদিতার একটি আত্মজীবনীমূলক বই।
১৮৯৫ সালে লন্ডনে নিবেদিতার সঙ্গে স্বামী বিবেকানন্দের প্রথম দেখা হয়। সাক্ষাতের প্রথম দিন থেকেই নিবেদিতা বিবেকানন্দকে একজন ঈশ্বরপ্রেরিত দার্শনিক মনে করতেন। বিবেকানন্দ তাঁকে ভারতে এসে ভারতবাসীর সেবা করতে বলেন। বিবেকানন্দের নির্দেশে ১৮৯৮ সালে তিনি ভারতে আসেন এবং অবশিষ্ট জীবন ভারতেই সমাজসেবা করেন। এই বইতে নিবেদিতা তাঁর ভারতবাসের স্মৃতিকথার সঙ্গে সঙ্গে দুর্গাপূজা, দোলযাত্রা, রাসযাত্রা। জন্মাষ্টমী প্রভৃতি উৎসব এবং কলকাতায় প্লেগ মহামারীর অভিজ্ঞতা, উত্তর ভারত ভ্রমণের অভিজ্ঞতার কথা লিখে যান।
ফুটফলস অফ ইন্ডিয়ান হিস্ট্রি
ফুটফলস অফ ইন্ডিয়ান হিস্ট্রি (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।
সিলেক্ট এসেজ অফ সিস্টার নিবেদিতা
সিলেক্ট এসেজ অফ সিস্টার নিবেদিতা (১৯১১) হল ভগিনী নিবেদিতার লেখা একটি ইংরেজি বই। এ. জে. এফ. ব্লেয়ার বইটির ভূমিকা লিখে দেন।
এই বইতে নিবেদিতা ভারত, ভারতীয় সংস্কৃতি, ধর্ম, সমাজ, ইতিহাস, রাজনীতি ইত্যাদি নিয়ে কয়েকটি প্রবন্ধ লিখেছেন। সেই সময় ভারতীয় নারীর অবস্থা, স্বদেশী আন্দোলন ইত্যাদি নিয়েও তিনি তাঁর মত প্রকাশ করেছেন। ভারত ও হিন্দুধর্ম সেই সময় যে সমস্যাগুলির সম্মুখীন হয়েছিল, সেগুলি আলোচনা করে নিবেদিতা তার সমাধানের কিছু পথ প্রস্তাব করেছেন। বইয়ের পরিশিষ্টভাগে নিবেদিতার প্রতি কয়েকটি শ্রদ্ধালেখ সংযোজিত হয়েছে।
ভিক্টোরিয়া আজারেঙ্কা
ভিক্টোরিয়া ফিওদোরোভনা আজারেঙ্কা ( , ; জন্ম: ৩১ জুলাই, ১৯৮৯) বেলারুশ সমাজতান্ত্রিক প্রজাতন্ত্রের বিখ্যাত পেশাদার প্রমিলা টেনিস খেলোয়াড়। বিশ্বের সাবেক ১নং খেলোয়াড় আজারেঙ্কার অবস্থান ৩০ সেপ্টেম্বর, ২০১৩ তারিখ মোতাবেক ২য়। লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিস এককে ব্রোঞ্জপদক লাভ করলেও ম্যাক্স মির্নিকে সাথে করে মিশ্র দ্বৈতে সোনার পদক লাভ করেছিলেন তিনি।
বেলারুশ প্রজাতন্ত্রের মিনস্কে জন্মগ্রহণকারী আজারেঙ্কা ১৫ বছর বয়সে ট্রেনে চড়ে মার্কিন যুক্তরাষ্ট্রের আরিজোনা অঙ্গরাজ্যের স্কটসড্যালে চলে যান। আজারেঙ্কা’র মায়ের বন্ধু এবং জাতীয় হকি লীগের গোলি নিকোলাই খাবিবুলিন ও তার স্ত্রী তাকে সহায়তা করেন। ২০১২ সালে তিনি মোনাকো’র মন্টে কার্লোতে স্থানান্তরিত হন ও আগস্ট, ২০১৩ সালে ক্যালিফোর্নিয়ার লস অ্যাঞ্জেলেসে একটি নতুন বাড়ি কেনেন আজারেঙ্কা।
বেলারুশীয়, রুশ ও ইংরেজী ভাষায় কথা বলতে অভ্যস্ত আজারেঙ্কা ফরাসী ও ইউক্রেনীয় ভাষায়ও কথা বলতে পারেন। ২০১১ সালে পড়াশোনায় মনোনিবেশের লক্ষ্যে সংক্ষিপ্তকালের জন্য টেনিস ক্রীড়া থেকে দূরে চলে যান। কিন্তু দাদীর সাথে কথা বলে খেলা চালিয়ে যাওয়ার সিদ্ধান্ত নেন তিনি। দাদীর কাছ থেকে এ উদ্দীপনা পেয়ে ক্রীড়ায় ধারাবাহিক উন্নয়ন ঘটেছে বলে বিশ্বাস করেন আজারেঙ্কা।
নভেম্বর, ২০০৩ সালে ইসরায়েলে অনুষ্ঠিত আইটিএফ জুনিয়র ট্যুরে অংশ নেয়ার মাধ্যমে আন্তর্জাতিক অঙ্গনে অভিষেক ঘটে আজারেঙ্কার। স্বদেশী ওলগা গোভোর্তসোভা’কে সাথে নিয়ে দ্বৈতে শিরোপা জেতেন তিনি। উইম্বলেডনে বালিকা বিভাগের প্রতিযোগিতায় সেমি-ফাইনালে পৌঁছলেও আনা ইভানোভিচের কাছে পরাজিত হয়ে বিদায় নেন। ২০০৪ সালেও আইটিএফ প্রতিযোগিতাসমূহে অংশ নেন। মৌসুম শেষে ডব্লিউটিএ’র এককে তার র‌্যাঙ্ক দাঁড়ায় ৫০৮।
২০০৫ সালে তার সফলতম বর্ষ অতিবাহিত হয়। জুনিয়রদের অস্ট্রেলিয়ান ও ইউএস চ্যাম্পিয়নশীপে বিজয়ী হন। বছর শেষে জুনিয়র বিভাগে বিশ্বের ১নং খেলোয়াড়সহ আইটিএফ কর্তৃক বিশ্ব চ্যাম্পিয়ন নির্বাচিত হন। এরফলে তিনি প্রথম বেলারুশীয় হিসেবে এ সম্মাননা অর্জন করেন।
জুনিয়র স্ল্যামের ফলাফল:
ম্যাক্স মির্নিকে সাথে নিয়ে ২০০৭ সালের ইউএস ওপেনের মিশ্র দ্বৈতে শিরোপা লাভ করেন। পরের বছর বব ব্রায়ানকে সঙ্গী করে ২০০৮ সালের ফ্রেঞ্চ ওপেনের মিশ্র দ্বৈতেও সফলতা লাভ করেন। তিনি দুইবার - ২০১২ ও ২০১৩ সালের অস্ট্রেলিয়ান ওপেনের এককে বিজয়ী হন তিনি। এরফলে তিনি প্রথম বেলারুশীয় খেলোয়াড় হিসেবে গ্র্যান্ড স্ল্যাম এককে বিজয়ী হয়েছেন।
স্যাভয় হোটেল
স্যাভয় হলো একটি ঐতিহাসিক হোটেল যা ভারতের উত্তরাখণ্ড রাজ্যের হিল স্টেশন মুসৌরিতে অবস্থিত। বর্তমানে এটির মালিক হোটেল কন্ট্রোল প্রাইভেট লিমিটেড আইটিসি ওয়েলকামগ্রুপ হোটেলস। হোটেলটি ১৯০২ সালে প্রতিষ্ঠিত হয় এবং এটি ইংরেজ গোথিক আর্কিটেকচার নকশায় অধিকাংশ অংশই কাঠের তৈরি। এটি ১১ একর জায়গার উপর অবস্থিত, বর্তমানে ৫০টি কামড়া রয়েছে এবং ডন উপত্যকার খুব কাছেই অবস্থিত। ১৯০০ সালে এখানে রেললাইন স্থাপিত হলে মুসৌরি অত্যন্ত জনপ্রিয় জায়গাতে পরিনত হয় এবং ইউরোপীয়রা ব্রিটিশ শাসণের সময় এখানে গ্রীষ্মকালীন ছুটি কাটাতে আসত। হোটেলটির বার যা "রাইটার’স বার" নামে পরিচিত ছিল; বারটি ১৯৪৭ সালে ভারতের স্বাধীনতার পরবর্তী কয়েক দশক পর্যন্তও বিখ্যাত ছিল।
বর্তমান সময়ের একজন পর্যবেক্ষকের মতে সেসময় স্যাভয় হোটেলের মূল্য কতখানি ছিল তা বর্ননা করতে গিয়ে বলেন, “ব্রিটিশ আমলে মুসৌরি স্থানটি বিনোদনের অন্যতম প্রানকেন্দ্র ছিল, এবং স্যাভয় হোটেলই ছিল একমাত্র রাত্রিযাপনের স্থান (যদি সামর্থ থাকে) বা দর্শনীয় স্থান (যদি না থাকে)।”
যদিও ১৯৬০-এর দশক থেকে হোটেলটির দৈন্যদশা ও গ্রহকের সংখ্যা হ্রাস পেতে থাকে কারণ, এসময়ের মধ্যে অনুরুপ সুবিধা নিয়ে অনেক নতুন নতুন হোটেল প্রতিষ্ঠিত হয়। ২০০০ সালের পর থেকে হোটেলটি পুনরূজ্জীবিত হওয়া শুরু করে। ২০০৯ সালে আইটিসি ওয়েলকামগ্রুপ এটি কিনে নেয়।
ক্লিনটন সড়ক
ক্লিনটন সড়ক নিউ জার্সির পাজায়িক কাউন্টির ওয়েস্ট মিলফোর্ডে অবস্থিত। এ সড়কের গতিপথ সাধারনত উত্তর থেকে দক্ষিণ দিকে। নিউফাউন্ডল্যান্ডের কাছাকাছি রোট ২৩ থেকে শুরু হয়ে উত্তর দিকে গ্রিনউড লেক হয়ে টানা দশ মাইল (১৬ কিমি.) সড়কটি চলমান।
ক্লিনটন সড়ক ও এর আশেপাশের জায়গাগুলো বছরের পর বছর ধরে বিভিন্ন কিংবদন্তির জন্য কুখ্যাতি অর্জন করেছে। উদাহরণস্বরুপ, এ সড়কটিতে অনেকেই ভূত , অদ্ভুত জীব-জন্তু দেখা এবং স্থানটি ডাকিনী, স্যাটানিক ও ক্যু ক্লাক্স ক্লানদের অভয়ারন্য বলে অভিযোগ করেছেন। এছাড়াও গুজব রয়েছে পেশাদার খুনী ও সিরিয়াল কিলাররা মানুষ হত্যা করে সড়কের পাশের জঙ্গলে লুকিয়ে রাখে; এরকম গুজব ছড়িয়েছিল এরকম একটি ঘটনায় এই সড়কের পাশ থেকে একটি মৃতদেহ উদ্ধারকে কেন্দ্র করে। ওইয়ার্ড এনজি ম্যাগাজিনের নিয়মিত আলোচনার বিষয় হচ্ছে এ সড়কের অস্বাভাবিক ঘটনাসমূহ। স্থানীয় পুলিস প্রধানের ভাষ্যমতে, “সড়কটি অত্যন্ত লম্বা এব জনশূন্য; আর এ কারনেই মানুষের কাল্পনিক কাহিনীগুলো আরো বেশি ছড়িয়েছে ও বিশ্বাসযোগ্য করে তুলেছে।”
সড়কের আশেপাশে অল্পকয়েক সংখ্যক বাড়ি রয়েছে যদিও সেগুলো একটি অপরটি থেকে বেশ দূরে দূরে অবস্থিত এবং সড়কের পাশের জায়গাগুলো এখনো অনুন্নত রয়ে গেছে। এগুলোর মালিক হয় কোন কম্পানি বা সরকার। সড়কটিও চাপা দুই-লেন বিশিষ্ঠ হাইওয়ে ও নিয়ন্ত্রন ব্যবস্থা নেই বললেই চলে। এছাড়া সড়কটি নিউ জার্সি কাউন্টি হাইওয়ে সিস্টেমের অওতাধীনও নয়; তারপরও এখানে কিছ কাজ করা হয়েছিল। এ সড়কে সবচেয়ে ব্যস্ততম দিনেও যানজট দেখা যায় না বললেই চলে।
বেলচেন টানেল
বেলচ্যান টানেল হলো সুইজারল্যান্ডের একটি মটরওয়ে টানেল এবং টানেলটি "এ২ মটরওয়ের" একটি অংশ যা বাজেল থেকে চিয়াসোর দিয়ে চলে গিয়েছে। টানেলটি ৩.২ কিমি. দীর্ঘ এবং সুইজারল্যান্ডের উত্তর অংশে (সামান্য পশ্চিম) অবস্থিত। টানেলটি ইপটিনজেনকে বাজেলের সাথে সংযোগ স্থাপন করেছে। টানেলটি ১৯৬০-এর দশকের মাঝামাঝি সময়ে তৈরি করা হয়েছিল এবং ২০০৩ সালে পুন:সংস্কার করা হয়েছিল।
১৯৮১ সালের জানুয়ারিতে গুজব ছড়িয়ে পরে, সাদা একজন মহিলা সম্পূর্ণ সাদা কাপড়ে আবৃত হয়ে হঠাৎ করেই বোলচ্যান টানেলে চালকের পাশে হাজির হত এবং সে মাঝে মাঝে চালকের সাথে কথাও বলত। প্রথম দেখা বেলচ্যানের ভূতকে পুরুষ হিচহাইকার বলে প্রকৃতপক্ষে উল্লেখ করা হয়েছে। এ সম্পর্কিত প্রথম লিখিত প্রতিবেদনে (জুন ১৯৮০) উল্লেখ করা হয়েছিল, একজন পুরুষ হিচহাইকার যিনি চালকের উচ্চগতি থাকা স্বত্তেও গাড়িতে উঠে বসত এবং কিছুক্ষণ পর সে ব্যক্তিকে আর গাড়ির ভেতর দেখা যেত না।
১৯৮০ সালের শেষের দিকে মূলত চালকরা অভিযোগ করতে লাগল তারা একজন মহিলাকে দেখেছে। ৬ই জানুয়ারি ১৯৮১ সালে ট্যাবলয়েড ব্লিক প্রথম এই অদ্ভুত মহিলা দর্শন নিয়ে প্রতিবেদন প্রকাশ করে ও পরবর্তীকালে অন্যান্য মিডিয়াও প্রতিবেদনটি প্রকাশ হতে শুরু করে। বাজেল পুলিস বিভিন্ন সময় অসংখ্য ফোনকল পেতে শুরু করে যাদের কিছু কিছু নথিভুক্ত করা ছিল।
বেলচ্যান ভূত বিষয়টি ১৯৮১-এর স্রোভ টুয়েসডে কার্নিভালে জনপ্রিয় একটি বিষয়ে পরিণত হয়। এছাড়াও সঙ্গীতজ্ঞরাও এই কিংবদন্তি সম্পর্কে গল্প বলা শুরু করে। এছাড়াও সাদা মহিলা দর্শন নিয়ে আরো একটি অদ্ভুত প্রচলিত কাহিনী হলো, দুজন মহিলা আইনজীবী ইপটেনজেন থেকে একজন কদাকার, ফ্যাকাশে, আধবয়সী মহিলাকে নিয়ে যাচ্ছিলেন। যখন মহিলাকে তারা জিজ্ঞেস করলেন তিনি কেমন বোধ করছেন, তখন মহিলাটি উত্তর দিয়েছিল, “আমি মোটেও ভালো বোধ করছি না এবং কিছুক্ষণের মধ্যেই একটি ভয়াল কাণ্ড ঘটতে যাচ্ছে”। পরবর্তীতে যখন আইনজীবী দুজন ফিরে তাকালেন তারা মহিলাটিকে আর দেখতে পেলেন না।
বসুদেব
হিন্দু পুরাণ অনুসারে বসুদেব (দেবনাগরী : वसुदेव) হলেন যদুবংশীয় শূরসেনের পুত্র এবং কৃষ্ণের পিতা। বসুদেবের ভগিনী কুন্তী হলেন পাণ্ডুর স্ত্রী, যিনি মহাভারতে এক গুরুত্বপূর্ণ ভূমিকা রাখেন। পুরাণ অনুসারে বসুদেব হলেন ঋষি কশ্যপের আংশিক অবতার। পিতার নামানুসারেই কৃষ্ণের এক নাম হল বাসুদেব। হরিবংশ পুরাণ অনুসারে বসুদেব ও নন্দ (কৃষ্ণের পালক পিতা) ছিলেন দুই ভাই।
ইমোটিকনের তালিকা
এই পাতাটিতে কিছু জনপ্রিয় ইমোটিকনসের তালিকা দেওয়া হয়েছে। সাধারণ কোন কিছু লেখার সময় লেখকের চেহারার অভিব্যক্তি ফুটিয়ে তুলতে ইমোটিকন ব্যবহার করা হয়ে থাকে। পশ্চিমা বিশ্বে ও পূর্ব বিশ্বে ইমোটিকনস ব্যবহারে কিছুটা পার্থক্য রয়েছে। এখানে দুটি ধারাই উল্লেখ করা হয়েছে।
ইস্টার্ন ইমোটিকনস সাধারণত আবর্তিত হয় না এবং অতিরিক্ত জটিলতার জন্য ব্যবহার হয় না বললেই চলে। এছাড়াও অ-লাতিন অক্ষর ব্যবহার করা হয়েছে।
কিছু কিছু ইমোটিকনস স্ট্যান্ডার্ড ইউনিকোন ধারণ করেছে— তার মধ্যে তিনটি বিবিধ প্রতীক ব্লকে এবং ৬০টিরও বেশি ইমোটিকনস ব্লকে রয়েছে।
আবদুল খালেক (বীর বিক্রম)
আবদুল খালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবদুল খালেকের পৈতৃক বাড়ি রাজশাহীর গোদাগাড়ী উপজেলার চাঁপাল গ্রামে। তাঁর বাবার নাম কামির উদ্দীন মণ্ডল এবং মায়ের নাম গোলজান বিবি। তাঁর স্ত্রীর মাসুরা খাতুন। তাঁদের দুই ছেলে ও দুই মেয়ে।
আবদুল খালেক ১৯৬৩ সালে পাকিস্তান নৌবাহিনীতে যোগ দিয়েছিলেন সিম্যান হিসেবে। ১৯৬৯ সালে বাবার ইচ্ছায় স্বেচ্ছা অবসর নেন এবং পরবর্তীতে মুক্তিযুদ্ধ শুরু হলে ঝাঁপিয়ে পড়েন যুদ্ধে।
আবদুল খালেক বিদিরপুর সেতু, হরিপুর সেতু, অভয়া সেতু অপারেশনসহ আরও কয়েকটি উল্লেখযোগ্য অপারেশন করেন। ১৯৭১ সালের আগস্ট মাসের শেষে গিয়াসউদ্দিন আহমদ চৌধুরী (বীর বিক্রম) আবদুল খালেককে ডেকে বললেন, তোমাকে একটি অপারেশনে যেতে হবে। তাঁর কথামতো আবদুল খালেক নিয়মিত বাহিনী এমএফের সদস্য দিলদার, হাকিম, রাজ্জাক, রেন্টু এবং এফএফের (গণবাহিনী) নূর হামিম রিজভী (বীর প্রতীক), দাউদ, নজরুলসহ আরো কয়েকজনকে সঙ্গে নিয়ে ৩ সেপ্টেম্বর লালগোলা থেকে আখরিগঞ্জ যান। সেখানে এ দলের সঙ্গে আরও কয়েকজন যোগ দেন। বাংলাদেশের ভেতরে এসে আদিবাসী পল্লির এক বাড়িতে আশ্রয় নেয় এ মুক্তিযোদ্ধারা। রেকির তথ্য পাওয়ার পর ৫ সেপ্টেম্বর অপারেশন করার জন্য বের হন। যাওয়া ও ফেরত আসার একমাত্র পথের এক স্থানে সিরাজুল চেয়ারম্যানের বাড়ি ছিল রাজাকার ক্যাম্প। রাজাকাররা যাতে পাল্টা আক্রমণ করতে না পারে, সে জন্য ওই বাড়ির অদূরে ছয়জন মুক্তিযোদ্ধাকে পাহারায় রেখে যাওয়া হয়। সে রাতেই বৃষ্টি হয়। বৃষ্ঠি শেষে চাঁদের আলোয় রাজাকাররা সেখানে থাকা মুক্তিযোদ্ধাদের দেখে ফেলে এবং গুলি শুরু করে। এর মধ্যে অবশ্য মুক্তিযোদ্ধারা প্রেমতলি হাসপাতাল পার হয়ে সেতুর কাছে পৌঁছে যায়। রাজাকাররা গুলি শুরুর পর পাকিস্তান সেনাবাহিনীর প্রেমতলি ক্যাম্প থেকে দুটি গাড়ির একটি কলেজের সামনে, অপরটি ইব্রাহিম শাহর বাড়ির কাছ অবস্থান নিয়ে গোলাগুলি শুরু করে। পাকিস্তানিদের কাছাকাছি আরও দুটি অবস্থান থেকেও গুলি শুরু হয়। চারদিক থেকে ফায়ার শুরু হওয়ার পর আবদুল খালেক সহযোদ্ধাদের নিয়ে সেখানেই অ্যাম্বুশ করেন; যদি পাকিস্তানি গাড়ি আসে, এ আশায়। কারণ, আবদুল খালেক বিল ও নদী পার হতে পারেননি। পার না হয়ে সরাসরি আক্রমণ করাও সম্ভব ছিল না। প্রায় তিন ঘণ্টা অপেক্ষা করার পরও পাকিস্তানিরা আসেনি। এরপর আবদুল খালেকসহ অন্য মুক্তিযোদ্ধারা পেছনে রওনা দেন। এ দলের কাছে যোগাযোগ-যন্ত্র (ওয়্যারলেস) ছিল না। ফলে পেছনে রাজাকার ক্যাম্পের কাছে থাকা সহযোদ্ধারা কী অবস্থায় আছেন, তা জানতে জানা যেমন সম্ভব হয়নি তেমনি তাঁরাও এ দলের অবস্থা জানতে পারেননি। গোলাগুলি শুরু হওয়ার পর তাঁদের আরও পেছনে নিরাপদ স্থানে যাওয়ার খবর জানতেন না আবদুল খালেক এবং তাঁর সহযোদ্ধারা। চেয়ারম্যান বাড়ির দক্ষিণে পুকুরপাড়ে যাওয়া মাত্র রাজাকাররা এ দলটিকে দেখে ফেলে এবং গুলি শুরু করে। সহযোদ্ধাদের পাল্টা আক্রমণ চালানোর নির্দেশ দেন আবদুল খালেক। তবে পাল্টা আক্রমণ চালিয়ে আমরা সুবিধা হচ্ছিল না। কারণ, এলিভেট করলে গুলি ওপর দিকে যাচ্ছিল, আবার ডিপ্রেস করলে দেয়ালে লাগছিল। এমন অবস্থায় আবদুল খালেক নিজেই ছাদে গ্রেনেড চার্জ করার কথা ভাবেন। কিন্তু কেউ তা করতে রাজি না হওয়ায় তিনি নিজেই তা করার সিদ্ধান্ত নেন। জয়নাল নামে একজন সহযোদ্ধাকে নিয়ে তিনি রওনা দেন। একপর্যায়ে হঠাৎ চিৎকার করে ওঠেন জয়নাল। আবদুল খালেক ভেবেছিলেন তাঁর গুলি লেগেছে। তখন তিনি তাঁর কাছে যাই। দেখেন তাঁর কিছু হয়নি। এ সময় আরও কিছু ঘটনা ঘটে এবং জয়নাল হঠাৎ তাঁর এসএলআর দিয়ে গুলি করেন। তখন রাজাকাররা পাল্টা গুলি চালায়। একটি গুলি আবদুল খালেকের বুকে লাগে।’
কিশোর কণ্ঠ
নতুন কিশোর কণ্ঠ বাংলাদেশ থেকে বাংলা ভাষায় প্রকাশিত একটি কিশোর পত্রিকা। এটি শুধুমাত্র প্রকাশনা ছাড়াও কিশোরদের জন্য নানা রকম আয়োজন করে থাকে |
কিশোর কণ্ঠ ১৪ই ফেব্রুয়ারি ১৯৮৪ সালে প্রথম প্রকাশিত হয়। ২০০২ সালে কিশোরকণ্ঠ ফাউন্ডেশন সরকারি নিবন্ধন লাভ করে। ২০০৪ সালে কিশোর কণ্ঠ মাসিক ম্যাগাজিন হিসাবে নিবন্ধন লাভ করে।
কিশোর কণ্ঠে বিভিন্ন বিভাগে নিয়মিত লেখা প্রকাশিত হয় । এখানে কিশোরকন্ঠের কবি সাহিত্যিকরা ছাড়াও পাঠকদের পাঠানো লেখাও প্রকাশিত হয় |
নিয়মিত বিভাগগুলো হলো :
খেলাধুলা, সাধারণ জ্ঞান প্রতিযোগিতা
গুং-স্রোং-গুং-ব্ত্সন
গুং-স্রোং-গুং-ব্ত্সন () তিব্বতের দ্বিতীয় সম্রাট স্রোং-ব্ত্সন-স্গাম-পোর একমাত্র পুত্র যার সম্বন্ধে ঐতিহাসিক তথ্য পাওয়া গেছে।
তিব্বতের সম্রাট স্রোং-ব্ত্সন-স্গাম-পো লাসার পশ্চিমে অবস্থিত স্তোদ-লুং উপত্যকার মাং গোষ্ঠীর রাজকুমারী মাং-ব্জা খ্রি-মো-ম্ন্যেন-ল্দোং-স্তেংকে বিবাহ করেন। স্রোং-ব্ত্সন-স্গাম-পোর অপর এক রাণী ভ্রিকুটী দেবী দ্বারা নির্মিত এক নয়তল বিশিষ্ট প্রাসাদে মাং-ব্জা খ্রি-মো-ম্ন্যেন-ল্দোং-স্তেংয়ের গর্ভে গুং-স্রোং-গুং-ব্ত্সন জন্মগ্রহণ করেন।
গুং-স্রোং-গুং-ব্ত্সন তেরো বছর বয়সে আঝা মাং-মো-র্জেকে বিবাহ করেন এবং তাদের খ্রি-মাং-স্লোন-র্ত্সান নামে এক পুত্র সন্তানের জন্ম হয়। পরবর্তীকালে স্রোং-ব্ত্সন-স্গাম-পোর মৃত্যু হলে খ্রি-মাং-স্লোন-র্ত্সান তিব্বত সাম্রাজ্যের সম্রাট হন।
গুং-স্রোং-গুং-ব্ত্সনের তেরো বছর বয়স হলে স্রোং-ব্ত্সন-স্গাম-পো তাকে সিংহাসন ছেড়ে দেন। গুং-স্রোং-গুং-ব্ত্সন পাচ বছর রাজত্ব করেন ও আঠারো বছর বয়সে তাঁর মৃত্যু হলে স্রোং-ব্ত্সন-স্গাম-পো আবার রাজ্যভারের দায়িত্ব গ্রহণ করেন। কিন্তু এই ঘটনার সময়কাল সম্বন্ধে জানা যায়নি। গুং-স্রোং-গুং-ব্ত্সনের মৃত্যুর পর তাঁর পিতামহ গ্নাম-রি-স্রোং-ব্ত্সনের সমাধির বামদিকে তাঁকে সমাহিত করা হয়।
খ্রা-ব্রুগ বৌদ্ধবিহার
খ্রা-ব্রুগ বৌদ্ধবিহার () তিব্বতের ইয়ার্লুং উপত্যকার প্রাচীন বৌদ্ধবিহারগুলির মধ্যে একটি।
খ্রা-ব্রুগ বৌদ্ধবিহার চীনের তিব্বতের ল্হোকা বিভাগের নেদং প্রদেশে র্ত্সে-থাং শহর থেকে সাত কিলোমিটার দক্ষিণে স্থানাঙ্কে অবস্থিত।
খ্রা-ব্রুগ বৌদ্ধবিহার তিব্বত সাম্রাজ্যের দ্বিতীয় সম্রাট স্রোং-ব্ত্সন-স্গাম-পো স্থাপন করেন। তিব্বত সম্রাট খ্রি-স্রোং-ল্দে-ব্ত্সান ও মু-নে-ব্ত্সান-পো র রাজত্বকালে এই মন্দিরটি তিব্বতের প্রধান তিনটি রাজকীয় বৌদ্ধবিহারের মধ্যে একটি ছিল। বৌদ্ধ ধর্ম বিরোধী তিব্বত সম্রাট গ্লাং-দার-মা এই বিহারের ব্যাপক ক্ষতি করেন। ১৩৫১ খ্রিষ্টাব্দে মন্দিরটির সংস্কার করা হয়। পঞ্চম দলাই লামা এই বিহারের সোনালী ছাদের নির্মাণ করান। সপ্তম দলাই লামার আমলে এই মন্দিরকে প্রসারিত করা হয়। চীনে সাংস্কৃতিক বিপ্লব শুরু হলে এই মন্দিরের বহু অট্টালিকা ভেঙ্গে দেওয়া হয়। ১৯৮০ এর দশকে মন্দিরটির সংস্কার সাধন করা হয়, এবং বর্তমানে এই মন্দিরকে রাষ্ট্রীয় সুরক্ষার দ্বারা সংরক্ষিত করা হয়।
এই বৌদ্ধবিহারের নির্মাণ সম্বন্ধে বেশ কিছু কিংবদন্তী কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল "স্রিন-মো" (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়। অপর একটি কিংবদন্তী অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।
মন্দিরের কেন্দ্রটি স্রোং-ব্ত্সন-স্গাম-পোর দ্বারা নির্মিত বলে ধরা হয়। এই অংশে বুদ্ধ ও তারার মূর্তি ছিল। বর্তমানে এই মূর্তিগুলির অংশ হিসেবে শুধুমাত্র মাটির ছাঁচ রয়ে গেছে। এই মন্দিরের বারান্দায় তিব্বত সম্রাট খ্রি-স্রোং-ল্দে-ব্ত্সানের নামাঙ্কিত বিখ্যাত একটি ঘন্টা ছিল।
এই বৌদ্ধবিহারে হাজারখানেক মুক্তা দিয়ে সজ্জিত একটি থাংকা আছে। এই থাংকাটি স্রোং-ব্ত্সন-স্গাম-পোর চীনা পত্নী ওয়েংচেন গোংঝু নিজে তৈরী করেছিলেন বলে মনে করা হয়। থাংকাটিতে ওয়েংচেন গোংঝুকে সাদা তারা হিসেবে ফুটিয়ে তোলা হয়েছে। এছাড়াও এই মন্দিরে আট বছর বয়সী পদ্মসম্ভবের ভাষণরত মূর্তি রয়েছে।
মিথস অফ হিন্দুজ অ্যান্ড বুদ্ধিস্টস
মিথস অফ হিন্দুজ অ্যান্ড বুদ্ধিস্টস (১৯১৩) হল ভগিনী নিবেদিতা ও আনন্দ কে. কুমারস্বামীর লেখা একটি বই।
স্বামী বিবেকানন্দের ডাকে সাড়া দিয়ে ভগিনী নিবেদিতা ১৮৯৮ সালে ভারতে আসেন। বিবেকানন্দের বন্ধু ও ভক্ত জোসেফিন ম্যাকলাউড বিবেকানন্দকে জিজ্ঞাসা করেন, নিবেদিতা কিভাবে তাঁকে সাহায্য করতে পারেন। বিবেকানন্দ উত্তর দেন, "ভারতকে ভালবেসে"। এই সময় নিবেদিতা ভারতীয়দের ইতিহাস, সংস্কৃতি, বৈদিক ধর্ম, হিন্দুধর্ম ও বৌদ্ধধর্ম সম্পর্কে বেশ কিছু বই লেখেন।
এই বইতে লেখক হিন্দু ও বৌদ্ধ সাহিত্য থেকে কিছু পুরাণ ও গল্প বর্ণনা করেছেন। অবনীন্দ্রনাথ ঠাকুরের তত্ত্বাবধানে আঁকা বেশ কিছু জলরং ছবি এই বইতে অন্তর্ভুক্ত হয়। অবনীন্দ্রনাথ নিজেও এই বইয়ের কয়েকটি ছবি এঁকে দেন।
এই বইতে যে পুরাণ ও গল্পগুলি রয়েছে, সেগুলি হল –
মায়া লিন
মায়া ইয়াং লিন একজন মার্কিন স্থাপত্যবিষয়ক নকশাবিদ যিনি ভাস্কর্য ও প্রাকৃতিক চিত্রাবলি জন্য পরিচিত। তিনি বেশি পরিচিত ভিয়েতনাম যুদ্ধে নিহত যুক্তরাষ্ট্রের সেনাবাহিনীর সদস্যদের স্মরণে ওয়াশিংটন ডিসিতে স্থাপিত ভিয়েতনাম ভেটেরানস মেমোরিয়াল নামক স্থাপত্যের জন্য।
মায়া লিনের জন্ম ওহাইও এর এথেন্সে। যুক্তরাষ্ট্রে ১৯৫৯ সালে জন্ম নেওয়া মায়া লিনের বাবা হেনরি হুয়ান লিন ছিলেন ওহাইও স্টেট ইউনিভার্সিটির চারুকলা বিভাগের শিক্ষক।
ইয়েল বিশ্ববিদ্যালয় থেকে ১৯৮১ সালে ব্যাচেলর অফ আর্টস ও ১৯৮৬ সালে মাস্টার্স অফ আর্কিটেকচার সম্পন্ন করেন। ইয়েল বিশ্ববিদ্যালয়, হার্ভার্ড বিশ্ববিদ্যালয়, উইলিয়ামস কলেজ এবং স্মিথ কলেজ থেকে বিশেষ সম্মানসূচক ডিগ্রি লাভ করেন। এ ছাড়া তিনি ইয়েল ইউনিভার্সিটি থেকে চারুকলা বিষয়ে সবচেয়ে কম বয়সী সম্মানসূচক পিএইচডি ডিগ্রি অর্জন করেছেন।
১৯৮১ সালে ২১ বছর বয়সে ১৪৪১ জন প্রতিযোগিকে হারিয়ে লিন ভিয়েতনাম ভেটেরানস মেমোরিয়ালের ডিজাইনের জন্য পুরস্কার জিতেন। 
মায়া লিন নিউ ইয়র্কে নিজের স্টুডিওতে যে কাজগুলো করেছেন তার মধ্যে আছে যুক্তরাষ্ট্রের সিভিল রাইটস মেমোরিয়াল মনটগমারি, আলাবামা এবং মিশিগান বিশ্ববিদ্যালয়ের ওয়েভ ফিল্ড।
বাংলা সংস্কৃতিতে ভূত
বাংলা সংস্কৃতিতে ভূত বাংলা লোকসাহিত্যে ভূত একটি গুরুত্বপূর্ণ অংশ। পুরাতন এবং নতুন উভয় বাংলা রূপকথায় প্রায়ই ভূতের ধারণা ব্যবহার করা হয়। আধুনিক বাংলা সাহিত্যেও প্রায়ই ভূতের উদাহরণ পাওয়া যায়। বিশ্বাস করা হয়, ভূত হল সেই সব অশরীরি আত্মা যারা মৃত্যুর পরবর্তী জীবনে শান্তি খুঁজে পায়নি (যাদের অতৃপ্ত আত্মাও বলা হয়ে থাকে) বা পৃথিবীতে অস্বাভাবিকভাবে মৃত্যুবরণ করেছে (যেমন খুন, আত্মহত্যা বা দূর্ঘটনা)। এছাড়াও বিশ্বাস করা হয়, অন্যান্য জীবজন্তু বা প্রাণীও তাদের মৃত্যুর পরে ভূতে পরিণত হতে পারে। বাংলায় ভূতকে মাঝে মাঝে প্রেতাত্মা (সংস্কৃত) হিসেবেও উল্লেখ করা হয়। প্রেতাত্মার নারীবাচক শব্দকে পেত্নী হিসেবে এবং পুরুষবাচক শব্দকে প্রেত বলা হয়ে থাকে।
বাংলা সংস্কৃতিতে অনেক ধরনের ভূতের বিশ্বাস রয়েছে; তাদের মধ্যে উল্লেখযোগ্য কিছু হলো,
মাতৃরূপা কালী
মাতৃরূপা কালী (মূল ইংরেজিতে: কালী দ্য মাদার) (১৯০০) হল ভগিনী নিবেদিতার লেখা একটি ইংরেজি বই। স্বামী অমলেশানন্দ বইটির বঙ্গানুবাদ করেন। হিন্দুদের বিশ্বাস অনুযায়ী, দেবী কালী তাঁর পূজকদের সবরকম ভয় ও বিপদ থেকে মুক্তি দেন। এই বইতে নিবেদিতা দেবী কালীর কথা আলোচনা করেছেন।
ওয়েংচেন গোংঝু
ওয়েংচেন গোংঝু (চীনা: 文成公主, পিনয়িন: "Wénchéng Gōngzhǔ") (জন্ম ? - মৃত্যু ৬৮০ খ্রিষ্টাব্দ) চীনের ট্যাং সম্রাট ট্যাং তাইজংয়ের ভ্রাতুষ্পুত্রী ও তিব্বত সম্রাট স্রোং-ব্ত্সন-স্গাম-পোর পত্নী ছিলেন।
৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তাঁর বিবাহের প্রার্থনা স্বীকার করেন। কিন্তু তিব্বত থেকে প্রাপ্র রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তাঁর ভ্রাতুষ্পুত্রী ওয়েংচেন গোংঝুকে তাঁর হাতে দিতে বাধ্য হন। ওয়েংচেন গোংঝু ৬৪১ খ্রিষ্টাব্দে তিব্বতে পৌছলে তাঁর বিবাহ হয়।
এই বিবাহের ফলে দুই নবগঠিত সাম্রাজ্যের মধ্যে শান্তি স্থাপিত হয়। বৌদ্ধ ধর্মাবলম্বী ওয়েংচেন গোংঝুর আগমণের ফলে তিব্বতে বৌদ্ধ ধর্ম প্রবেশ করে। ওয়েংচেন গোংঝু বিবাহের চুক্তি হিসেবে প্রচুর সোনা, গয়না, রেশম, পোর্সেলিন, ধর্মগ্রন্থ ও চিকিৎসাবিদ্যার বই তিব্বতে নিয়ে আসেন। এছাড়াও তাঁর আগমণের ফলে চীনের কৃষি কৌশল, কৃষি যন্ত্রপাতি, ধাতুবিদ্যা, কাগজ ও কালি প্রস্তুতির কৌশল, বয়নশিল্প তিব্বতে প্রবেশ করে।
ওয়েংচেন গোংঝু চীন থেকে বহু বুদ্ধমূর্তি সঙ্গে আনলে সেগুলিকে স্থান দেওয়ার জন্য স্রোং-ব্ত্সন-স্গাম-পো তাঁর জন্য লাসা শহরে জোখাং নির্মাণ করেন। তিব্বতে ওয়েংচেন গোংঝুকে "দ্রোলমা" বা তারার অবতার "সাদা তারা" বা "দোল-কার" হিসেবে পূজা করা হয়ে থাকে। প্রতি তিব্বতি বছরের চতুর্থ মাসের ও দশম মাসের পঞ্চদশ দিনে ওয়েংচেন গোংঝুর সম্মানে তিব্বতে উৎসব হয়।
শহিদ ক্ষুদিরাম মেট্রো স্টেশন
শহিদ ক্ষুদিরাম মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার গড়িয়া অঞ্চলে অবস্থিত। স্টেশনটি বাঙালি স্বাধীনতা সংগ্রামী ক্ষুদিরাম বসুর নামে নামাঙ্কিত। ইস্টার্ন মেট্রোপলিটান বাইপাসের পশ্চিমে প্রণবানন্দ রোড ও গড়িয়া স্টেশন রোডের মাঝে উড়াল পথে এই স্টেশনটি অবস্থিত।
কবি নজরুল মেট্রো স্টেশন
কবি নজরুল মেট্রো স্টেশন হল কলকাতা মেট্রোর একটি স্টেশন। এই স্টেশনটির আগে নাম ছিল গড়িয়াবাজার মেট্রো স্টেশন। স্টেশনটি কবি কাজী নজরুল ইসলামের নামে নামাঙ্কিত। এটি দক্ষিণ কলকাতার গড়িয়া অঞ্চলে অবস্থিত।
ati adi gangar upar dia er path tairy hoeche
গীতাঞ্জলি মেট্রো স্টেশন
গীতাঞ্জলি মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার নাকতলা অঞ্চলে অবস্থিত। স্টেশনটির আগেকার নাম ছিল নাকতলা মেট্রো স্টেশন। স্টেশনটি রবীন্দ্রনাথ ঠাকুরের "গীতাঞ্জলি" কাব্যগ্রন্থের নামে নামাঙ্কিত। উল্লেখ্য, এই কাব্যগ্রন্থের ইংরেজি অনুবাদের জন্য রবীন্দ্রনাথ নোবেল পুরস্কার পেয়েছিলেন।
মাস্টারদা সূর্য সেন মেট্রো স্টেশন
মাস্টারদা সূর্য সেন মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম ছিল বাঁশদ্রোণী মেট্রো স্টেশন। এটি দক্ষিণ কলকাতার বাঁশদ্রোণী অঞ্চলে অবস্থিত। স্টেশনটি স্বাধীনতা সংগ্রামী মাস্টারদা সূর্য সেনের নামে নামাঙ্কিত।
নেতাজি মেট্রো স্টেশন
নেতাজি মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার কুঁদঘাট অঞ্চলের বাস স্টপের অপরদিকে অবস্থিত। স্টেশনটি স্বাধীনতা সংগ্রামী নেতাজি সুভাষচন্দ্র বসুর নামে নামাঙ্কিত।
মহানায়ক উত্তমকুমার মেট্রো স্টেশন
মহানায়ক উত্তমকুমার মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম টালিগঞ্জ মেট্রো স্টেশন। স্টেশনটি বাংলা চলচ্চিত্রের জনপ্রিয় অভিনেতা উত্তমকুমারের নামে নামাঙ্কিত। স্টেশনটি আগে কলকাতা মেট্রোর দক্ষিণ টার্মিনাল ছিল। এই স্টেশনের পাশে মেট্রোর একটি কারশেড আছে। স্টেশনের পশ্চিমে টালিগঞ্জ গল্‌ফ ক্লাব, পূর্বে রয়্যাল ক্যালকাটা গল্‌ফ ক্লাব এবং দক্ষিণে দেশপ্রাণ শাসমল রোড ও নেতাজি সুভাষচন্দ্র বসু রোডের সংযোগস্থলের কাছে অবস্থিত আইটিসি সংগীত রিসার্চ অ্যাকাডেমি।
রবীন্দ্র সরোবর মেট্রো স্টেশন
রবীন্দ্র সরোবর মেট্রো স্টেশন হল কলকাতা মেট্রোর একটি স্টেশন। স্টেশনটি শ্যামাপ্রাসাদ মুখোপাধ্যায় রোড ও চারুচন্দ্র অ্যাভিনিউ-এর সংযোগস্থলে টালিগঞ্জ রেল স্টেশনের পাশে অবস্থিত। স্টেশনটি দক্ষিণ কলকাতায় অবস্থিত জাতীয় হ্রদ রবীন্দ্র সরোবরের কাছে অবস্থিত।
ডেভিড সিলভা
ডেভিড হোসুই হিমিনেজ সিলভা (, ; জন্ম ৮ জানুয়ারি ১৯৮৬) একজন স্পেনীয় ফুটবলার যিনি ম্যানচেস্টার সিটি এবং স্পেন জাতীয় দলের হয়ে খেলেন। সিলভা প্রধানত অ্যাটাকিং মিডফিল্ডার হিসেবে খেলে থাকেন, তবে তিনি কখনও কখনও উইঙ্গার বা সেকেন্ড স্ট্রাইকার হিসেবেও খেলেন।
২০ বছর বয়স থেকেই তিনি স্পেন জাতীয় দলের সদস্য। তিনি সেই দলের সদস্য ছিলেন যা টানা তিনটি আন্তর্জাতিক প্রতিযোগিতায় শিরোপা জিতে: উয়েফা ইউরো ২০০৮, ২০১০ ফিফা বিশ্বকাপ এবং উয়েফা ইউরো ২০১২।
সিলভা তার পেশাদার কর্মজীবনের ছয় বছরই কাটিয়েছেন ভ্যালেন্সিয়ায়। এই দলের হয়ে তিনি ১৫০টিরও বেশি খেলায় মাঠে নামেন এবং ২০০৮ সালে একটি কোপা দেল রে শিরোপা জিতেন। ২০১০ সালে তিনি প্রিমিয়ার লীগের ক্লাব ম্যানচেস্টার সিটিতে যোগ দেন। পাসিং দক্ষতা এবং বল দখলে রাখার ক্ষমতার কারণে তার সতীর্থরা তাকে “মার্লিন” (Merlin) নামে ডেকে থাকেন। সিটিতে যোগ দেওয়ার পর থেকে তিন মোসুমে ১০০টিরও বেশি খেলায় মাঠে নামেন সিলভা। দলের হয়ে তিনি ২০১১ সালে এফএ কাপ এবং ২০১১–১২ মৌসুমে প্রিমিয়ার লীগ শিরোপা জিতেন।
ভৃকুটী দেবী
ভৃকুটী দেবী (নেপালী: भृकुटी) বা খ্রি-ব্ত্সুন (ওয়াইলি: Khri-btsun) বা ভেলসা ত্রিত্সুন বা বেসা লিচ্ছবি রাজ্যের রাজকন্যা ও তিব্বত সম্রাট স্রোং-ব্ত্সন-স্গাম-পোর প্রথম পত্নী ছিলেন।
বিভিন্ন তিব্বতী সূত্রতে ভৃকুটীকে লিচ্ছবি রাজা প্রথম শিবদেবের উত্তরাধিকারী অংশুবর্মার কন্যা হিসেবে বর্ণনা করা হয়েছে। সেই অনুযায়ী তিব্বত সম্রাট স্রোং-ব্ত্সন-স্গাম-পোর সঙ্গে তাঁর বিবাহ ৬২৪ খ্রিষ্টাব্দের পূর্বে হয়েছে বলে মনে করা হয়। একাদশ কির-তি রিন-পো-ছে ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শোর () মতে এই বিবাহ ৬৩২ খ্রিষ্টাব্দে হয়েছিল।
কিছু তিব্বতি কিংবদন্তী অনুসারে, গো-চা নামক নেপালের রাজার ব্রি-ব্তুম্ন বা ভৃকুটী নামক কন্যা ছিল। সিলভান লেভির মতে গো-চা বলতে উদয়বর্মন বোঝানো হয়েছে। সম্ভবত উদয়বর্মন এবং লিচ্ছবি রাজা প্রথম শিবদেবের পুত্র, অংশুবর্মার উত্তরাধিকারী ও নরেন্দ্রদেবের পিতা উদয়দেব একই ব্যক্তি। সেই অনুযায়ী ভৃকুটী নরেন্দ্রদেবের ভগিনী ছিলেন।
জিউ ট্যাংসু গ্রন্থ অনুযায়ী 泥婆羅 (নিপোলুয়ো) বা নেপালে লিচ্ছবি রাজকুমার নরেন্দ্রদেবের পিতার মৃত্যু হলে নরেন্দ্রদেবের জৈষ্ঠ্যতাত বিষ্ণুগুপ্ত সিংহাসন দখল করে নেন। নরেন্দ্রদেবকে তিব্বত সম্রাট স্রোং-ব্ত্সন-স্গাম-পো আশ্রয় দেন ও ৬৪১ খ্রিষ্টাব্দে তকে নেপালে নিজের রাজ্য দখলে সহায়তা করেন।
বিবাহের যৌতুক হিসেবে বৌদ্ধ ধর্মাবলম্বী ভৃকুটী নেপাল থেকে বুদ্ধমূর্তি, চিত্রকলা ও হস্তশিল্পী নেওয়ারীদের তিব্বতে নিয়ে যান। ভৃকুটী দেবীর আদেশে নেপালি কারিগরেরা লাসার মার্পো-রি বা লাল পাহাড়ে মার-পো-রি ফো-দ্রাং বা লাল রাসাদ নির্মাণ করেন। ভৃকুটী সম-য়ে বৌদ্ধবিহার তুব-ওয়াং ও অন্যান্য মূর্তি নির্মাণ করান। তাঁর আদেশে বিখ্যাত নেপালি শিল্পী "থ্রো-উও" রামোচে বৌদ্ধবিহারে অবলোকিতেশ্বরের "থুংজি-চেন-পো-রাং-জুং-ঙ্গা-ল্দান" মূর্তি বা মনুবজ্রের জোওয়ো মিক্যো দোরজের মূর্তিটি নির্মাণ করেন। স্রোং-ব্ত্সন-স্গাম-পো ও ভৃকুটী নেপাল থেকে আনা বুদ্ধের চিত্রগুলি ও অপর রাণী ওয়েংচেন গোংঝুর চীন থেকে আনা বুদ্ধমূর্তিগুলিকে কে রাখার জন্য গ্ত্সুগ-লাগ-খাং (জ্ঞানের প্রাসাদ) নির্মাণ করেন, যা পরবর্তীকালে জোখাং নামে বিখ্যাত হয়।
তিব্বতে ভৃকুটী দেবিকে "দ্রোলমা" বা তারার অবতার "সবুজ তারা" বা "দোল-জাং" হিসেবে পূজা করা হয়ে থাকে।
ভূতুরে বাড়ি
একটি ভূতুরে বাড়ি বা পোড়া বাড়ি হলো সেই সকল বাড়ি বা ভবন, যা সেই সম্পত্তির সাথে পরিচিত বা কোন সাবেক বাসিন্দাদের মৃত আত্মা বা ভূত দ্বারা অধ্যুষিত বলে মনে করা হয়। এক্ষেত্রে মৃতের আত্মাতে পূর্বের কোন মানসিকতা এবং আত্মার মধ্যে পূর্বের কোন হিংসাত্মক বা বিয়োগান্তক ঘটনা যা অতীতে উক্ত ভবনে সম্পন্ন হয়েছিল; যেমন, খুন, দূর্ঘটনায় মৃত্যু, বা আত্মহত্যা ইত্যাদি যুক্ত হয়। এসব ক্ষেত্রে বৈজ্ঞানীক ব্যখ্যা হলো, পুরাতন বাড়িগুলোতে বিষাক্ত কিছু পদার্থ থাকে যা থেকে মানুষ তার অবচেতন মনে বিভিন্ন শব্দ শুনতে পেয়েছে বলে মনে করে, স্বপ্নের মধ্যে হাটাহাটি করে বা কোন কোন সময় হ্যালোসিনেশনে ভোগে।
যাইহোক, ২০০৫ সালে গ্যালাপ কম্পানির একটি জড়িপে দেখা গেছে, ৩৭ শতাংশ আমেরিকান, ২৮ শতাংশ কানাডিয়ান ও ৪০ শতাংশ ব্রিটিশ বিশ্বাস করে ভূতুরে বাড়ির অস্তিত্ব রয়েছে এবং কোন ভবন বা বাড়ি ভূতুরে হতে পারে।
বিজ্ঞান লেখক টেরেন্স হিন্সের মতে, ঠান্ডা আবহাওয়া, মচমচ শব্দ ও অদ্ভুত শব্দ যে কোন বাড়িতেই থাকতে পারে, বিশেষ করে বাড়িটি যদি হয় পুরাতন এবং এই সকল শব্দকে খুব সহজেই মানুষ অস্বাভাবিক শব্দ বা বাড়িতে আত্না রয়েছে বলে ভূল করে।
সন্দেহপ্রবণ তদন্তকারী জো নিকেলে লিখেছেন যে, তিনি যে সকল তদন্ত করেছেন তার প্রায় সবগুলোতেই তিনি ভূতুরে ঘটনার সম্ভাব্য কারণ হিসেবে শারীরিক বিভ্রম, সপ্নের মধ্যে হাঁটা এবং মনের প্রভাব ইত্যাদি বিষয়াদি খুঁজে পেয়েছেন। নিকলের মতে, এসব ঘটনায় বিভিন্ন ধরনের উপদেশ ও বিভিন্ন বির্তক, ঘটনা হৃদয়ঙ্গম করতে গুরুত্বপূর্ণ ভূমিকা পালন করে। নিকেল আরো বলেন, মানুষ যখন কোন অস্বাভাবিক ঘটনা আশা করে এবং এটি সবসময় তার হৃদয়ে প্রতিধ্বনিত হয়, তখন সে ঘটনাস্থলে গিয়েও অবচেতন মনে তার আশানুরুপ ঘটনাই দেখতে পায়।
বিষবিদ্যায় পারদর্শী আলবার্ট ডোনে বিশ্বাস করেন যে, ভূতুরে বাড়ির ঘটনায় শিকারের দেহে কার্বন মনোক্সাইড, কীটনাশক ও ফর্মালডিহাইডের প্রভাবে সে হ্যালুসিনেশন ভূগতে পারে। ডোনে ভিক্টোরিয়া যুগের গ্যাস আলো প্রকোপ ও বিংশ শতাব্দীর ভূতুরে বাড়ির মধ্যে যোগাযোগ স্থাপন করে এটিকে, “ভূতুরে বাড়ি উপসর্গ” বলে উল্লেখ করেন। ডোনে আরো বলেন, ১৯২০-এর দশকের একটি ম্যাগাজিনে ভূতুরে বাড়ির একটি পরিবার নিয়ে প্রতিবেদন প্রকাশ হয়েছিল যাতে কার্বন মনোক্সাইডের কথা উল্লেখ করা হয়। বাড়ির পরিবারের সদস্যরা মাথাব্যথা, ক্লান্তি ও হতাশায় ভূগতেন।
পদটীকা
গ্রন্থপঞ্জি
সুমপা
সুমপা (ওয়াইলি: Sum-pa) বা সুপি (蘇毗) বা সুনপো (孫波) প্রাচীনকালে উত্তর পূর্ব তিব্বতের বসবাসকারী জাতিগোষ্ঠী।
জিউ ট্যাংশু গ্রন্থের ২২১ অধ্যায় অনুযায়ী সুপি দেশের অধিবাসী সুমপাদের পশ্চিম চিয়াং জাতি থেকে উৎপত্তি হয়েছিল। এই অঞ্চলে বহুকাল ধরে বসবাসকারী চিয়াংরা শাং রাজবংশের প্রধান বিদেশী শত্রু বলে বিবেচিত ছিল। ক্রিষ্টোফার বেকউইথের মতে সুমপা নামটি ইন্দো-ইউরোপীয় ভাষাপরিবার থেকে এসেছে যার অর্থ ছিল রথী।
সপ্তন শতাব্দীতে সুমপা রাজ্য পূর্বদিকে হৌমংজিয়া (টা-সাং) গিরিবর্ত্ম থেকে ১৪০০ লি বা ৪৫২ কিলোমিটার দক্ষিণ পশ্চিমে চু-দ্মার নদীর দক্ষিণ তীর হতে খোটান পর্যন্ত বিস্তৃত।
তারিম নদী উপত্যকা থেকে প্রাপ্ত ৩০০ খ্রিষ্টপূর্বাব্দের খরোষ্ঠী লিপিতে সুমপাদের "সুপিয়া" নামে বর্ণনা করা হয়েছে। তাঁদের খোটান রাজ্য আক্রমণকারী হিসেবে বর্ণনা করা হয়েছে। নিয়া ও চের্চেন শহরেও এঁদের উপস্থিতির ইতিহাস রয়েছে।
সুই রাজবংশের শাসনকালে সুমপা বা সুপিদের সঙ্গে ও রহস্যময় "স্ত্রীরাজ্য" বা "সুবর্ণগোত্র" রাজ্যের সম্পর্ক খুজে পাওয়া যায়। সুবর্ণগোত্রের এক রাণীর "সু-পি" নাম পাওয়া যায় যার অর্থ সুপিয়ার নারী হতে পারে।
ষষ্ঠ শতাব্দীর শেষে ইয়ার্লুং উপত্যকার উদীয়মান তিব্বতী সম্রাট গ্নাম-রি-স্রোং-ব্ত্সনের শাসনকাল থেকে সুমপারা তিব্বতের সামন্তরাজ্য হিসেবে বিবেচিত হত। পুরাতন তিব্বতী ধারাবিবরণী অনুসারে স্রোং-ব্ত্সন-স্গাম-পোর মন্ত্রী ম্যাং-মাং-পো-র্জে সম্রাটকে গ্নাম-রি-স্রোং-ব্ত্সনের সামন্ত সুমপা জাতিদের আক্রমণ করা থেকে বিরত থাকার ও তাঁদের রক্ষা করার উপদেশ দেন কিন্তু পুরাতন তিব্বতী বর্ষানুক্রমিক ইতিবৃত্ত থেকে জানা যায়, ৬২৭ খ্রিষ্টাব্দে স্রোং-ব্ত্সন-স্গাম-পোর আদেশে ম্যাং-মাং-পো-র্জে ঝাংঝুং রাজ্যের সাহায্যে সুমপা জাতিকে পরাজিত করেন। এরফলে সুমপারা সম্পূর্ণ রূপে তিব্বতের অধীনে এসে পৃথক জাতিসত্তা হারিয়ে ফেলে। তিব্বতীরা তাঁদের চীনের সঙ্গে পূর্ব সীমান্ত রক্ষা করার জন্য মিন্যাকে পাঠিয়ে দেয়।
জিউ ট্যাংশুর ২২১ অধ্যায় অনুসারে সুমপাদের রাজা মোলিংজান ট্যাং সাম্রাজের অধিনে আসতে চাইলে তিব্বতীরা তাঁকে হত্যা করেন। তাঁর পুত্র জিনুও চীনের গানসুতে পালিয়ে গিয়ে আশ্রয় নিলে সম্রাট ট্যাং জুয়ানজং তাঁকে সম্মানিত করেন। জিন ট্যাংশুর ২১৬ অধ্যায়ে বলা হয়েছে সুমপা রাজপুত্র জিনুওলুয়োকে ট্যাং সম্রাট 'হুয়ালহি' উপাধি প্রদান করেন।
থু-মি-সাম-ভো-তা
থু-মি-সাম-ভো-তা () বা থোন-মি-গ্সম-পো-রা () তিব্বতী লিপির উদ্ভাবকi।
থু-মি-সাম-ভো-তা আনুমানিক ৬১৯ খ্রিষ্টাব্দে তিব্বতের ব্রহ্মপুত্র নদের দক্ষিণ তীরে কাম্ভালা পর্বতশ্রেণীর নিচে অবস্থিত থু নামক স্থানে জন্মগ্রহণ করেন। তাঁর পিতা থোন-মি-আ-নু-রা-গা-তা () তিব্বত সম্রাট স্রোং-ব্ত্সন-স্গাম-পোর মন্ত্রী ছিলেন।
সম্রাট স্রোং-ব্ত্সন-স্গাম-পো থু-মি-সাম-ভো-তা সহ সাতজন জ্ঞানী মন্ত্রীদের তিব্বতীদের জন্য নতুন লিপি উদ্ভাবনের জন্য ভারত পাঠান। তাঁরা নেপাল হয়ে ভারতে প্রবেশ করেন। থু-মি-সাম-ভো-তা দক্ষিণ ভারতে লিজিঙ্কর নামক এক ব্রাহ্মণ ও দেববিদ্যাসিংহ বা ল্হা'ই-রিগ-পা-সেং-গে () নামক এক পন্ডিতের নিকট ভাষা, ব্যাকরণ, সাহিত্য, কাব্য ওদর্শন সম্বন্ধে সাত বছর ধরে অধ্যয়ন করেন। এরপর তিনি ভারত থেকে তিব্বত ফিরে আসার সময় ম্দো-স্দে-দ্কোন-ম্ছোগ-স্প্রিন (), দাম-পা'ই-ছোস-পাদ-মা-দ্কার-পো (), গ্ত্সোগ-তোর-দ্রি-মেদ-ক্যি-গ্জুংস (), নোর-বু-কী-তু (), 'দুস-পা-রিন-পো-ছে'ই-তোগ-ম্দো-জা-মা-তোগ-ব্কোদ-পা (), স্প্যান-রাস-গ্জিগ্স-ক্যি-ম্দো-র্গ্যুদ-ন্যি-শু-র্তা-গ্চিগ () প্রভৃতি বৌদ্ধ শাস্ত্র ও সংস্কৃত ব্যাকরণ সম্পর্কিত গ্রন্থগুলিকে নিয়ে যান। এই গ্রন্থগুলি ঐতিহাসিকভাবে ভারত থেকে তিব্বতে প্রবিষ্ট প্রথম গ্রন্থমালা। তাঁর সঙ্গীরা সকলেই মৃত্যুবরণ করায় থু-মি-সাম-ভো-তাকে একাকী তিব্বত ফিরে আসতে হয়।
থু-মি-সাম-ভো-তা তিব্বত ফিরে এসে স্কু-ম্খার-মা-রু () নামক প্রাসাদে তিব্বতীদের জন্য এক নতুন লিপি উদ্ভাবনে সচেষ্ট হন। তিনি ভারতে সেই সময় প্রচলিত ব্রাহ্মী ও গুপ্ত লিপি থেকে এই লিপি তৈরী করেন। দেবনাগরী লিপির চৌত্রিশটি ব্যঞ্জনবর্ণ ও ষোলটি স্বরবর্ণকে কমিয়ে তাঁর নতুন লিপিতে যথাক্রমে তিরিশ ও চারে নামিয়ে আনেন। তিনি স্বরবর্ণ গুলিকে শুধুমাত্র চিহ্নাকারে প্রকাশের বিধি তৈরী করেন বলে তিব্বতী ব্যাকরণে স্বরবর্ণগুলিকে বর্ণ হিসেবে ধরা হয় না। এছাড়া তিনি ত্স, ত্শ, দ্জ, 'অ ইত্যাদি নতুন ধরণের বর্ণেরও সৃষ্টি করেন। তিনি সংস্কৃত ব্যাকরণের ওপর ভিত্তি করে তিব্বতী ব্যাকরণ তৈরী করার উদ্দেশ্যে লুং-স্তোন-পা-লা-র্ত্সা-বা-সুম-চু-পা () এবং র্তাগ্স-ক্যি-'জুগ-পা () সহ ছয়টি গ্রন্থ রচনা করেন। এই নতুন লিপি ও ব্যাকরণ শেখার জন্য সম্রাট স্রোং-ব্ত্সন-স্গাম-পো পাঁচ বছরের জন্য রাজ্যশাসন থেকে অবসর নেন। এই সময় তিনি বৌদ্ধ ধর্মের অবলোকিতেশ্বর সংক্রান্ত গ্রন্থের অনুবাদ ও নতুন সংবিধান তৈরী করেন।
যদিও তিব্বতী বৌদ্ধরা থু-মি-সাম-ভো-তাকে তিব্বতী লিপির স্রষ্টা বলে মনে করেন, কিন্তু বোন ধর্মাবলম্বীদের মতে ঝাংঝুং ভাষার লিপিকে আরো একশত বছর পুরাতন বলে দাবী করেন। তাঁদের মতে ঝাংঝুং ভাষার লিপি স্মার, স্পুংস ও ব্রুশা লিপি থেকে উদ্ভূত, কিন্তু লিপইবিদদের মতে ঝাংঝুং ভাষার লিপি তিব্বতী লিপি থেকে উদ্ভূত।
পুরাতন তিব্বতী বর্ষানুক্রমিক ইতিবৃত্ত গ্রন্থে থু-মি-সাম-ভো-তার কোনো উল্লেখ না থাকায় রয় অ্যান্ড্রু মিলারের মতো গবেষকেরা তাঁকে ঐতিহাসিক ব্যক্তি হিসেবে স্বীকার করেননি। অপরদিকে তিব্বতবিদ রল্ফ আলফ্রেড স্টেইন তাঁর ঐতিহাসিক অস্তিত্ব মেনে নিয়েছেন। দ্বা-ব্ঝেদ নামক তিব্বতের প্রাচীনতম ঐতিহাসিক পুঁথিতে থু-মি-সাম-ভো-তার উল্লেখ পাওয়া যায়।
গ্রীষ্মকালীন অলিম্পিকে টেনিস
গ্রীষ্মকালীন অলিম্পিকে টেনিস (ইংরেজি: Tennis at the Summer Olympics) প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেমসের অন্যতম ক্রীড়া বিষয়রূপে চিহ্নিত। ১৮৯৬ সালের অলিম্পিক গেমসের উদ্বোধনী আসরে এ খেলাটির অন্তর্ভুক্তি হয়। মহিলাদের টেনিস বিষয়টি আনুষ্ঠানিকভাবে ১৯০০ সালের অলিম্পিকে প্রথমবারের মতো যুক্ত করা হয়। কিন্তু ১৯২৪ সালের অলিম্পিকে আন্তর্জাতিক লন টেনিস ফেডারেশন ও আন্তর্জাতিক অলিম্পিক কমিটির মধ্যকার সৌখিন খেলোয়াড়দের প্রতিযোগিতায় অংশগ্রহণের বিষয়ে মতানৈক্য ঘটায় পরবর্তী আসরগুলো থেকে টেনিস বাদ দেয়া হয়। পরবর্তীতে ১৯৬৮ ও ১৯৮৪ সালের অলিম্পিকে প্রদর্শিত ক্রীড়া বিষয় হিসেবে ঠাঁই দেয়া হয়। এরপর ১৯৮৮ সালের অলিম্পিকে পূর্ণাঙ্গ পদকের ক্রীড়া হিসেবে অন্তর্ভুক্ত হয়ে অদ্যাবধি অনুষ্ঠিত হচ্ছে।
লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিসে বর্তমান চ্যাম্পিয়নধারী হিসেবে রয়েছেন - পুরুষ এককে অ্যান্ডি মারে, প্রমিলা এককে সেরেনা উইলিয়ামস; পুরুষ দ্বৈতে বব ব্রায়ান-মাইক ব্রায়ান, প্রমিলা দ্বৈতে সেরেনা উইলিয়ামস-ভেনাস উইলিয়ামস এবং মিশ্র দ্বৈতে ভিক্টোরিয়া আজারেঙ্কা-ম্যাক্স মিরনি।
১৮৯৬, ১৯০০, ১৯০৪, ১৯৮৮ ও ১৯৯২ সালের আসরের টেনিস বিষয়ে সেমি-ফাইনালে পরাজিত খেলোয়াড়দেরকে ব্রোঞ্জপদক দেয়া হয়েছে। অন্যান্য আসরে ব্রোঞ্জপদকের জন্য ৩য় স্থান নির্ধারণী খেলায় প্রতিদ্বন্দ্বিতা করতে হয়েছে। ২০০৪ সালের এথেন্স অলিম্পিক থেকে প্রাপ্ত ফলাফলের ভিত্তিতে এটিপি এবং ডব্লিউটিএ কর্তৃপক্ষ তাদের বিশ্ব র‌্যাঙ্কিং প্রথায় যুক্ত করেছে।
বিভিন্ন আসরে খেলার মাঠের প্রকৃতি ভিন্নতর হয়েছে। ১৯৮৪ থেকে প্রত্যেক আসরে (হার্ড কোর্টে) অনুষ্ঠিত হলেও ব্যতিক্রম ছিল ১৯৯২ (ক্লে কোর্ট) ও ২০১২ (গ্রাস কোর্ট) সালের আসরে। মাঠের পরিবর্তনের ফলে খেলোয়াড়েরা সুবিধা-অসুবিধার মুখোমুখি হন, যান অলিম্পিকের অন্য কোন ক্রীড়ায় দেখা যায় না।
কালীঘাট মেট্রো স্টেশন
কালীঘাট মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার কালীঘাট অঞ্চলে শ্যামাপ্রসাদ মুখোপাধ্যায় রোডে রাসবিহারী মোড়ের কাছে অবস্থিত। এই স্টেশন এবং এর পরবর্তী স্টেশন যতীন দাস পার্ক হিন্দুদের বিখ্যাত তীর্থস্থান ঐতিহাসিক কালীঘাট মন্দিরের সঙ্গে অবশিষ্ট কলকাতার রেল যোগাযোগ রক্ষা করছে।
যতীন দাস পার্ক মেট্রো স্টেশন
যতীন দাস পার্ক মেট্রো স্টেশন হল কলকাতা মেট্রোর একটি স্টেশন।
রল্ফ আলফ্রেড স্টেইন
রল্ফ আলফ্রেড স্টেইন (Rolf Alfred Stein) (১৩ই জুন ১৯১১ - ৯ই অক্টোবর ১৯৯৯) একজন ফরাসী চীনবিদ তিব্বতবিদ।
রল্ফ আলফ্রেড স্টেইনের জন্ম ১৩ই জুন ১৯১১ তারিখে তৎকালীন জার্মানীর (বর্তমানে পোল্যান্ডের) শ্ফায়েট্শে শহরে এক ইহুদি পরিবারে হয়। তিনি ১৯৩৩ খ্রিষ্টাব্দে বার্লিন বিশ্ববিদ্যালয়এরথেকে চীনা ভাষার ওপর শিক্ষালাভ করেন। ঐ বছর ফ্রান্সে পালিয়ে গিয়ে ইনস্টিটিউট ন্যাশানাল ডেস ল্যাঙ্গুয়িস এট সিভিলাইজেশন্স ওরিয়েন্টালিস চীনা ও জাপানী ভাষার ওপর ডিগ্রী লাভ করেন। ১৯৩৯ খ্রিষ্টাব্দে তিনি ফরাসী নাগরিকত্ব নেন। দ্বিতীয় বিশ্বযুদ্ধে ফরাসী ইন্দোচীনে অনুবাদকের কাজ করেন ও জাপানীদের হাতে বন্দী হন। ১৯৬০ খ্রিষ্টাব্দে তিব্বতী গ্রন্থ গে-সার র্গ্যাল-পোর ওপরে ডক্টরেট ডিগ্রী লাভ করেন।
স্টেইন ১৯৫১ থেকে ১৯৭৫ খ্রিষ্টাব্দ পর্যন্ত "একোলে প্রাটিক ডেস হটস এট্যুডস" ও ১৯৬৬ থেকে ১৯৮২ খ্রিষ্টাব্দ পর্যন্ত "কলেজ ডি ফ্রান্স" প্রতিষ্ঠানে অধ্যাপনা করেন। তাঁর ছাত্রদের মধ্যে ব্সাম-গ্তন র্গ্যাল-ম্ত্শন ম্খর-র্মেউ, ইয়োশিরো ইমায়েদা প্রভৃতি উল্লেখযোগ্য।
নেতাজি ভবন মেট্রো স্টেশন
নেতাজি ভবন মেট্রো স্টেশন হল কলকাতা মেট্রোর একটি স্টেশন।
এই স্টেশনের আগে নাম ছিল ভবানীপুর মেট্রো স্টেশন। স্টেশনটি নিকটে অবস্থিত নেতাজি ভবনের নামে নামাঙ্কিত। নেতাজি ভবন হল স্বাধীনতা সংগ্রামী নেতাজি সুভাষচন্দ্র বসুর পৈতৃক বাসভবন। বর্তমানে বাড়িটি একটি সংগ্রহশালা ও গবেষণা কেন্দ্র।
নেতাজির জীবনের নানা ঘটনা তাই এই স্টেশনের গায়ে চিত্রিত করা হয়েছে।
কলকাতা মেট্রোর উদ্বোধনের সময় এই স্টেশনটিই ছিল মেট্রোর দক্ষিণ টার্মিনাল। আশুতোষ মেমোরিয়াল হল , শম্ভুনাথ পণ্ডিত হাসপাতাল ও জগুবাবুর বাজার এই স্টেশনের কাছে অবস্থিত।
২০১৮ সালে আন্তর্জাতিক নারী দিবস থেকেই নেতাজি ভবন স্টেশনকে পুরোপুরি মহিলা চালিত হিসেবে ঘোষণা করা হয়েছে।
রবীন্দ্রসদন মেট্রো স্টেশন
রবীন্দ্রসদন মেট্রো স্টেশন হল কলকাতা মেট্রোর ব্যস্ততম স্টেশনগুলির একটি। স্থানীয় সংস্কৃতি কেন্দ্র রবীন্দ্রসদনের নামে স্টেশনটি নামাঙ্কিত। জওহরলাল নেহেরু রোড ও সার্কাস অ্যাভিনিউ-এর সংযোগস্থলে এক্সাইড মোড়ে এই স্টেশনটি অবস্থিত। এসএসকেএম হাসপাতাল এই স্টেশনের কাছে অবস্থিত। এই স্টেশনের কাছে অবস্থিত কলকাতার দর্শনীয় স্থানগুলি হল ভিক্টোরিয়া মেমোরিয়াল হল, বিদ্যাসাগর সেতু, ক্যালকাটা ক্লাব, রবীন্দ্রসদন, নন্দন, সেন্ট পলস ক্যাথিড্রাল ও বিড়লা তারামন্ডল।